[{"text_idx": "#000000", "text": "Vastavalt peaministri suulisele korraldusele ja arvestades nakkusohtu, korraldasin headele so\u0303pradele mobiilse vabao\u0303hu-puhveti. Menu\u0308u\u0308s olid kiluleivad muna ja manusega. Inimesed olid u\u0308llatunud, ro\u0303o\u0303msad, hiljem pisut jokkis ja joviaalsed, aga isamaalised igatahes."}, {"text_idx": "#000001", "text": "Mo\u0303nikord vahin lo\u0303bu pa\u0308rast videoklippe, kus soojade maade autojuhid juhusliku lumesaju vo\u0303i ja\u0308a\u0308tumise korral pu\u0308sti ha\u0308das on - na\u0308ost plekilised, pidur po\u0303hjas kergest kallakust ku\u0308lg ees alla libisevad. Et mis see siis on - keerad rattad otseks, annad kergelt vedu ja...."}, {"text_idx": "#000002", "text": "Aga ta\u0308na oli mul - julgen vist o\u0308elda, et esmakordselt elus - umbes sama lugu. Juba linna poole so\u0303ites vaatasin, et mida hekki nad mo\u0308kutavad teel, eriti kurvides?!:D Andsin aga gaasi ja ro\u0303o\u0303mustasin oma tubli Subsiku pa\u0308rast."}, {"text_idx": "#000003", "text": "Vitsad sain No\u0303mmel, kus kerge kaldega tee oli vesises ja\u0308a\u0308peeglis, vastu tuli teine Subsik, mille juht ilmselt taipas, et hullu eest tuleb varjuda ning to\u0303mbas teeserva ja jo\u0303udis isegi pisut tagurdada, sest mina tu\u0308u\u0308risin uhkelt ku\u0308lg ees otse tema poole. Rapsisin teise ka\u0308igu ja lisasin pisut vedu, rattaid va\u0308ga va\u0308lja ka ei po\u0308o\u0308ra, muidu viskab ku\u0308lje ette. Igatahes o\u0303hku ja\u0308i kahe plekist ku\u0308lje vahele nii mo\u0303nedki sentimeetrid."}, {"text_idx": "#000005", "text": "Pildil oleva Po\u0303rnikaga pole mu pu\u0308ksid kuidagi seotud!"}, {"text_idx": "#000006", "text": "Abikaasa hiilis kodust va\u0308lja, et la\u0308heb natuke metsa jalutama. Tagasi tuli kolme tunni pa\u0308rast - oli ka\u0308inud Ko\u0303rvemaal suusatamas! Et laenas lauad alla ja kui ma\u0308a\u0308ret ku\u0308sis, oli natuke muiatud ja o\u0308eldud, et saab ka ilma hakkama. Nu\u0308u\u0308d suusatamisest. Et algul tegi \"klassikat\" ja siis \"suuska\" - no jutu mo\u0303te oli et uisusamm ei tulnud va\u0308lja:)"}, {"text_idx": "#000007", "text": "Igatahes va\u0308ga tubli, ja\u0308rgmisel korral lubasin kaasa minna. Treeneriks!"}, {"text_idx": "#000008", "text": "Pildil abikaasa nautimas suurepa\u0308rast talveilma, tagaplaanil Uku mo\u0303hnastik."}, {"text_idx": "#000010", "text": "Minu esimesed kindad na\u0308ris puruks Kaaru, oli selline krantsi moodi koer. Peopesa pani ta\u0308itsa nahka, u\u0308ritasin ku\u0308ll oma poisiaruga neid lappida mingite nahatu\u0308kkidega, aga ei midagi. Siis vajus kinnastega kakelung mo\u0303neks ajaks unarusse, kuniks kooli vo\u0303imlasse tulid o\u0303htuha\u0308maruse varjus mingit imelikku trenni tegema K-mehed. Keegi hankis kelleltki mingis tundmatus keeles K-po\u0303hitegevuste bros\u030cu\u0308u\u0308ri, mille joonistatud piltide ja\u0308rgi u\u0308ritasime ise ka vehkida. Ku\u0308u\u0308nla kustutamine oli ko\u0308ki-mo\u0308ki."}, {"text_idx": "#000012", "text": "Ehk peaks kah noorust meelde tuletama - ma seisaks nagu karu ja tu\u0308tar lendleks mu u\u0308mber kui liblikas."}, {"text_idx": "#000013", "text": "Vo\u0303i siis no\u0303elaks kui herilane:)"}, {"text_idx": "#000015", "text": "Ei mingit fotojahti, lihtsalt vikerkaar vangla kohal:)"}, {"text_idx": "#000016", "text": "Et head kraami ei saa lasta raisku minna, siis siit pulmapilt, millel lilleneiu, peig ning pastor hetk enne piduliku paaripanemise algust!"}]